Vilniaus rajono savivaldybės administracijos

direktorius

ĮSAKYMAS

DĖL Vilniaus rajono savivaldybės administracijos direktoriaus 2020 m. gegužės 29 d. ĮSAKYMO Nr. A27(1)-1241 „DĖL Karantino priemonių taikymo vilniaus rajono savivaldybės administracijoje ir jos teritoriniuose padaliniuose“ pakeitimo bei papildymo bei 2020-07-31 Vilniaus rajono savivaldybės administracijos direktoriaus įsakymo Nr. a27(1)-1895 „DĖL APSAUGOS NUO COVID-19 priemonių taikymo vilniaus rajono savivaldybės administracijoje ir jos teritoriniuose padaliniuose“ PANAIKINIMO

2020 m. rugpjūčio 6 d. Nr. A27(1)-1942

Vilnius

Vadovaudamasis Lietuvos Respublikos vietos savivaldos įstatymo 18 str. 1 d., vykdydamas Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. liepos 30 d. sprendimu Nr. V-1726 „Dėl Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. birželio 16 d. sprendimo Nr. V-1471 „Dėl valstybės ir savivaldybių institucijų, įstaigų, valstybės ir savivaldybių valdomų įmonių darbo vietoms būtinų sąlygų“ pakeitimo“:

1. K e i č i u 2020-05-29 Vilniaus rajono savivaldybės administracijos direktoriaus įsakymo Nr. A27(1)-1241 „Dėl karantino priemonių taikymo Vilniaus rajono savivaldybės administracijoje ir jos teritoriniuose padaliniuose“:

1.1. Pavadinimą ir jį išdėstau taip:

„Dėl apsaugos nuo COVID-19 priemonių taikymo Vilniaus rajono savivaldybės administracijoje ir jos teritoriniuose padaliniuose“;

1.2. papildau nauju 5.2. punktu:

„5.2. visiems administracijos darbuotojams laikytis bendrųjų COVID-19 ligos (koronaviruso infekcijos) prevencijos reikalavimų ir priklausomai nuo to, iš kurios šalies darbuotojas grįžo, likti namuose (izoliuotis) 14 d. nuo atvykimo/grįžimo į Lietuvos Respubliką dienos (privaloma izoliuotis, jeigu atvyko iš šalies, kurioje 14 dienų sergamumo rodiklis yra 16 atvejų 100 tūkst. gyventojų ir daugiau, ir šalis yra įrašyta į COVID-19 ligos (koronaviruso infekcijos) paveiktų šalių sąrašą, patvirtintą sveikatos apsaugos ministro 2020 m. birželio 15 d. įsakymu Nr. V-1463 „Dėl COVID-19 ligos (koronaviruso infekcijos) paveiktų šalių sąrašo patvirtinimo“ ir skelbiamą Sveikatos apsaugos ministerijos internetiniame puslapyje http://sam.lrv.lt/lt/naujienos/koronavirusas)“;

1.3. buvusį 5.2. p. laikyti 5.3. p.

2. P r i p a ž į s t u Vilniaus rajono savivaldybės administracijos direktoriaus 2020 m. liepos 31 d. įsakymą Nr. A27(1)-1895 „Dėl apsaugos nuo COVID-19 priemonių taikymo Vilniaus rajono savivaldybės administracijoje ir jos teritoriniuose padaliniuose pakeitimo“ netekusiu galios.

3. N u r o d a u Bendrajam skyriui šį įsakymą išsiųsti visiems administracijos padaliniams, užtikrinant, kad su juo būtų supažindintas kiekvienas administracijos ir jos teritorinio padalinio darbuotojas, Viešųjų ir tarptautinių ryšių skyriui skelbti savivaldybės interneto svetainėje, spaudoje, Ūkio skyriui – Teisės aktų registre.

Administracijos direktoriaus pavaduotojas,

pavaduojantis administracijos direktorių Albert Narvoiš